Lesotho se eersteministersvrou gee haarself oor | Maroela Media
Lesotho se eersteministersvrou het haarself aan die owerhede in dié land oorgegee. Sy sal nou van die moord op die eerste minister se vorige vrou aangekla word.
Maesaiah Thabane het haar Dinsdag by die polisie in die hoofstad, Maseru, aangemeld nadat sy verlede maand verdwyn het toe die polisie haar wou ondervra oor die moord op haar man, Thomas Thabane, se vorige vrou.
Volgens die polisie het Maesaiah in Suid-Afrika geskuil.
Thabane se vorige vrou, Lipolelo, is in Junie 2017 doodgeskiet, kort voordat die eerste minister met sy tweede ampstermyn begin het. Die egpaar was in daardie stadium nog in 'n lang egskeidingstryd gewikkel en Thabane was reeds in 'n verhouding met Maesaiah.
Maroela Media het berig die polisie het verlede maand 'n lasbrief uitgereik vir Maesaiah se inhegtenisneming nadat sy geweier het om ondervra te word oor die skietery.
Benoude boude vir die wat haar gehelp het …..
Sy moet net pleit sy is siek en kan nie hof toe gaan nie. Werk vir baie hier in SA. Maar ja ons land het ook 'n lekker skuilplek geword vir skelms/moordenaars ens.
Ons is in die land van moord, bedrog en versteekeling hul kry hier enige iets reg dit is mos n paradys vir skelms en moordenaars